title: "Koolestuf"
text: "Koolestuf (dt. Kohlenstoff, la. Carbonium) as en chemisch Elem\u00e4nt ma symbool C \u00e4n atoomnumer 6. D\u00e5t as en ai-metal, d\u00e5t \u00f6nj ferschilie modifikasjoone forkamt. Iinj deerfoon as en blailuuse huulewliidjer, en oudere en suurt huulewmetal.\n\n\u00d6njtd\u00e4king \nKoolestuf w\u00f6rd \u00e5l \u00f6nj e forhistoori \u00f6njtd\u00e4kt \u00e4n br\u00fckt as hooltkoole, j\u00fc m\u00e5\u00e5ged w\u00f6rd d\u00f6\u00f6r orgaanisch materjool (m\u00e5\u00e5st hoolt) hiitj tu m\u00e5\u00e5gen \u00f6nj e s\u00f6rstuf-eerme atmosfeere. D\u00e5t \u00e4nglisch carbon as deeram uk oufliidjed foon di latinsch noome Carbonium for hooltkoole, j\u00fcst as di noome foon e Carbonium-tidr\u00fcm, weer\u00f6nj d\u00e5t bilied w\u00f6rd.\n\nUk diamante, da en ouder allotroop form foon koolestuf san, san sunt lung bek\u00e5nd. Jarst sunt hu iirtiinde koon huum da synthetisch m\u00e5\u00e5ge. Fullerene, j\u00fc treed allotroop form, w\u00f6rd \u00f6nj da tachentier iire foon d\u00e5t 20. iirhunert tuf\u00e4li \u00e4ntd\u00e4kt.\n\n\u00d6njwiinjinge \nDi koolestof kamt m\u00e5\u00e5st for \u00f6nj form foon koolew\u00e5\u00e5derstufe, for\u00e5len d\u00e5t fosiil iiljinge jardgas \u00e4n ra \u00f6\u00f6le. \u00dct ra \u00f6\u00f6le w\u00e5rt \u00f6nj e petrochemisch industrii tum biispel petrooleum, b\u00e4nziin \u00e4n keerosin d\u00e4stiliird \u00e4n d\u00e5t tiint as gr\u00fcnl\u00e5\u00e5g for foole synteetische stufe, as plastike.\n\nW\u00e4llen"